Microsoft podľa dostupných zdrojov vrátane CNET News a BetaNews odštartoval testovanie novej služby v rámci v rámci Windows Live – ide o Windows Live Mail Desktop, ktorá umožní cez softvér (klienta) manažovať účty Windows Live Mail a Hotmail. Taktiež do výbavy aplikácie bude patriť správa Windows Live Kontaktov, Messenger, Spaces a ďalších podobných služieb. Počíta sa aj s manažovaním POP3 a IMAP účtov (konkurenčných služieb).
Live Mail Desktop bude dostupný všetkým užívateľom, no tí čo nebudú využívať platenú verziu služby budú musieť počítať v rozhraní programu s reklamou.
Softvér je momentálne dostupný len úzkej skupine asi stovky testerov, spustenie širšieho testovania sa predpokladá cez leto. Služba by mala byť dostupná do konca roka.